Държавен вестник, бр. 35, 2009 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  35
Раздел II
Изпращане и използване на въоръжени сили
на Република България извън територията на
страната
Чл. 61. Въоръжени сили на Република Бъл-
гария могат да бъдат изпращани и използвани
извън територията на страната самостоятел-
но или в състава на международни формирова-
ния при спазване на българското законодател-
ство, целите и принципите на Устава на ООН
и другите международни договори в сила за
Република България, като се отчитат нацио-
налните интереси.
Чл. 62. Народното събрание разрешава из-
пращането и използването на въоръжени сили
извън територията на Република България с
политико-военен характер.
Чл. 63. Министерският съвет разрешава из-
пращането и използването на въоръжени сили
извън територията на Република България за:
1. изпълнение на съюзнически задължения,
произтичащи от международен договор, рати-
фициран, обнародван и влязъл в сила за Репуб-
лика България, с който се създава съюз с поли-
тико-военен характер;
2. участие в хуманитарни мисии;
3. участие в дейности, които нямат полити-
ко-военен характер, с изключение на случаите
по чл. 64.
Чл. 64. Министърът на отбраната разреша-
ва изпращане и използване извън територията
на Република България:
1. до 300 военнослужещи и/или военна тех-
ника и оборудване без оръжие и/или до три
военни въздухоплавателни средства, и/или един
военен кораб до тип “Фрегата” с техните екипа-
жи за участие в дейностите по чл. 63, т. 3;
2. до 200 военнослужещи и/или военна тех-
ника и оборудване, и/или до три военни кораба
до тип “Фрегата” включително, и/или до пет
военни въздухоплавателни средства с техните
екипажи на територията на съюзническа дър-
жава за участие в дейностите по чл. 63, т. 3;
3. на военномедицински екипи и полеви бол-
ници за медицинско осигуряване на бойни дей-
ствия и/или за предотвратяване и преодолява-
не на последици от епидемии и други масови
заболявания, застрашаващи значителна част от
населението на съответната територия.
Чл. 65. (1) Министерският съвет и министъ-
рът на отбраната уведомяват незабавно за сво-
ето решение Народното събрание и президента
на републиката. В случаите по чл. 64 министъ-
рът на отбраната уведомява незабавно и Ми-
нистерския съвет.
(2) В случай на съмнение относно характера
на изпращането и използването на въоръжени
сили извън територията на страната се произ-
нася Народното събрание.
Чл. 66. (1) Министърът на външните работи
осигурява предоставянето на взаимна основа на
постоянни дипломатически разрешения с про-
дължителност до 12 месеца за осъществяване
на особено важни полети, логистични полети
(транспорт на пътници и материали), полети,
свързани с издирвателни и спасителни опера-
ции, хуманитарни полети, санитарни полети,
възстановителни полети и полети с цел ремонт,
навигационни полети, съвместни тренировки,
участие във военни учения и операции, техни-
чески кацания и презареждане с гориво, изпъл-
нявани от български военни и/или наети от
Министерството на отбраната въздухоплавател-
ни средства.
(2) Постоянните дипломатически разреше-
ния по ал. 1 се осигуряват от министъра на вън-
шните работи по заявки от министъра на от-
браната и от ръководителите на дипломатичес-
ките мисии, акредитирани от Република Бъл-
гария, след съгласуване с компетентните струк-
тури на Министерството на отбраната и Ми-
нистерството на транспорта.
Чл. 67. Държавните органи информират об-
ществеността за решението за изпращане и из-
ползване на въоръжени сили извън територията
на Република България при спазване на нацио-
налното законодателство за защита на класифи-
цираната информация и международните дого-
вори, по които Република България е страна.
Чл. 68. (1) Въоръжените сили на Република
България се използват съобразно целите и мо-
тивите, определени в решението за тяхното
изпращане и в оперативните планове за съот-
ветните мисии и операции.
(2) За определяне характера на действията,
за които български въоръжени сили се изпра-
щат и използват извън територията на Републи-
ка България, органите по чл. 63 и 64 отчитат
целите и мотивите на тяхното провеждане, сред-
ствата за постигане на тези цели, както и реда и
организацията на участващите въоръжени сили.
(3) Промяна в целите и мотивите по ал. 1 се
допуска с ново решение.
Чл. 69. (1) При участието си в мисии и опе-
рации извън територията на Република Бъл-
гария българските въоръжени сили спазват
разпоредбите на българското законодателст-
во, Устава на ООН, международните догово-
ри, по които Република България е страна, и
принципите и нормите на международното ху-
манитарно право, като се отчитат национал-
ните интереси.
(2) За всяко участие на български военно-
служещи в операции и мисии извън територия-
та на Република България началникът на отб-
раната изготвя правила за използване на сила.
(3) При участие на български военнослуже-
щи в многонационални формирования, когато
са изготвени съвместни правила за използване
на сила, те се прилагат от военнослужещите от
българските въоръжени сили, доколкото не про-
тиворечат на този закон, правилника за негово-
то прилагане, уставите на въоръжените сили на
Република България и правилата по ал. 2.